রায়ানাহ বার্নাবি
রায়ানাহ বার্নাবি সৌদি আরবের প্রথম নারী নভোচারী। তিনি একজন জৈবচিকিৎসা গবেষক। বার্নাবি নিউজিল্যান্ডের ওটাগো বিশ্ববিদ্যালয় থেকে বায়োমেডিকেল সায়েন্সে স্নাতক এবং আল ফয়সাল বিশ্ববিদ্যালয় থেকে একই বিষয়ে স্নাতকোত্তর সম্পন্ন করেছেন। ক্যান্সার স্টেম সেল গবেষণায় তার প্রায় এক দশক কাজ করার অভিজ্ঞতা রয়েছে। সৌদি আরবের ভিশন-২০৩০ পূরণের জন্য দেশটি এএক্স টু মহাকাশ মিশনে যোগ দেয়। রায়ানাহ বার্নাবি আন্তর্জাতিক মহাকাশ স্টেশনের মিশনে সৌদি পুরুষ নভোচারী আলি আল-কারনির সঙ্গে যোগ দেন।